Almal van ons kry tande. Baba's sal geïriteerd wees, dalk baie in die nag wakker wees en meer as gewoonlik huil. Een of albei wange kan rooi en warm wees en die baba kan aan sy hande kou. Dit hou normaalweg vir die eerste twee jaar aan.
Wanneer ´n tand op die punt is om deur die tandvleis te breek, word die tandvleis gevoelig en lyk geswel. Dit sal seer wees as jy daaraan raak.
Gee net pynstiller as dit regtig nodig is. ´n Waslap, met ´n ysblokkie wat daarin toegebind is, werk goed vir ´n baba met seer tandvleis. Jy kan ook probeer om ´n bottel met koue water in die yskas te hou. Babas hou daarvan om aan die koue tiet te kou.
Koors of diarree is gewoonlik die gevolg van ´n infeksie. Dit vereis mediese aandag.
Gooi 2 tot 3 druppels vanilla-ekstrak by 'n baba wat tandekry se melk of vrugtesap. Gebruik dit wanneer hulle effens siek voel.
Smeer heuning op baba se tandvleisies as dit tandekry tyd is, dit help om die seer te doof en hou die baba kalm.